CELEX: C2005/182/81
Language: et
Date: 2005-07-23 00:00:00
Title: Kohtuasi T-216/05: Mebrom NV 31. mai 2005. aasta hagi Euroopa Ühenduste Komisjoni vastu

23.7.2005   
            
            
               ET
            
            
               Euroopa Liidu Teataja
            
            
               C 182/44
            
         Mebrom NV 31. mai 2005. aasta hagi Euroopa Ühenduste Komisjoni vastu
   (Kohtuasi T-216/05)
   (2005/C 182/81)
   Kohtumenetluse keel: inglise
   Mebrom NV, asukoht Rieme-Ertvelde (Belgia), esitas 31. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid C. Mereu ja K. Van Maldegem.
   Hageja palub Esimese Astme Kohtul:
   
               —
            
            
               tühistada komisjoni 11. aprilli 2005. aasta otsus A(05)4338 — D/6176;
            
         
               —
            
            
               nõuda komisjonilt määruse 2037/2000 artikli 7 alusel hagejale 12-kuulise kvoodi eraldamist;
            
         
               —
            
            
               mõista kõik kohtukulud välja komisjonilt.
            
         Õiguslikud alused ja peamised argumendid
   Hageja impordib EL-i bromometaani (MBr). Bromometaan on kontrollitav aine Euroopa Parlamendi ja nõukogu 29. juuni 2000. aasta määruse (EÜ) nr 2037/2000 osoonikihti kahandavate ainete kohta (1) tähenduses. Käesolevas hagis palub hageja tühistada komisjoni otsus, millega jäeti rahuldamata hageja kvooditaotlus kriitilisteks kasutuseks mõeldud bromometaani importimiseks Euroopa Liitu 2005. aasta jooksul.
   Oma hagiavalduse põhjendusena väidab hageja, et komisjon jättis ta ilma õigusest saada 12-kuuline impordikvoot bromometaani importimiseks Euroopa Liitu 2005. aastal. Hageja on seisukohal, et komisjon rakendas kohaldamisele kuuluvat õiguslikku raamistikku ilmselgelt ebaõigesti. Hageja väitel rikkus komisjon lisaks määruse 2037/2000 artiklit 7, mis hageja sõnul annab talle konkreetse õiguse saada 12-kuuline bromometaani impordikvoot aastaks 2005. Hageja väidab ka, et komisjon ületas talle määruse 2037/2000 artikliga 7 antud pädevust. Viimasena toob hageja välja õiguskindluse põhimõtte rikkumise, sest komisjon ei ole kehtestanud ennustatavat impordikvootide süsteemi selleks õigustatud isikutele ning on rikkunud hageja õiguspärast ootust impordikvoodi omandamisele, mis põhines määruse 2037/2000 artiklil 7, komisjoni 2004. aasta juulikuu teatisel ettevõtjatele (2) ja kostja 10. detsembri 2004. aasta hagejale adresseeritud e-kirjast, milles kinnitati, et hageja impordikvoot aastaks 2005 on hagejale teatamise etapis.
   
      (1)  EÜT L 244, lk 1.
   
      (2)  Teatis Euroopa Liidu ettevõtjatele, kes 2005. aastal impordivad osoonikihti kahandavaid kontrollitavaid aineid, seoses Euroopa Parlamendi ja nõukogu määrusega (EÜ) nr 2037/2000 osoonikihti kahandavate ainete kohta (ELT 2004 C 187, lk 11).